Nafarroako Parlamentuko Unibertsitateko, Berrikuntzako eta Eraldaketa Digitaleko Batzordeak, 2020ko ekainaren 26an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da koordinatu ditzan tokiko entitateekin udal bakoitzaren soluzio partikularrak, abiadura handiko Internet eramateko xedez”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du honako hauek egin ditzan:

1.- Koordinatu ditzan tokiko entitateekin udal bakoitzaren soluzio partikularrak, abiadura handiko Internet eramateko pertsona bat bizi den, negozio bat dagoen, zerbitzu bat eskaintzen den edo eskatzen duen txoko bakoitzera; azken batean, kontua da fokua azken milian jartzea, guztiok konektibitatea izan dezagun eta inor atzean ez uzteko.

2.- Koordinatu ditzan tokiko entitateekin eta telekomunikazio-operadoreekin (kooperatibak, irabazi asmorik gabeko elkarteak eta gizarte-ekintzako erakundeak barne) udal bakoitzaren soluzio partikularrak, zuntz optikoa edo konektibitate seguru eta sendoa –gutxienez ere 100 Mb-koa– eramateko pertsona bat bizi den, negozio bat dagoen, zerbitzu bat eskaintzen den txoko bakoitzera.

Iruñean, 2020ko ekainaren 29an

Lehendakaria: Unai Hualde Iglesias